b'\n_START_ARTICLE_\nCV-9035 pansret kampk\xc3\xb8ret\xc3\xb8j\n_START_SECTION_\nUdstyr\n_START_PARAGRAPH_\nDen er forsynet med udvendige kameraer, s\xc3\xa5 b\xc3\xa5de k\xc3\xb8rer, skytte, gruppef\xc3\xb8rer og vognkommand\xc3\xb8r kan orientere sig 360 grader rundt om vognen, og er det mest digitaliserede k\xc3\xb8ret\xc3\xb8j i det danske milit\xc3\xa6rs historie. Den er forsynet med et VIS system (Vehicle Information System) som via sk\xc3\xa6rme giver information om det meste p\xc3\xa5 vognen lige fra diverse motorsensorer til v\xc3\xa5beninformationer. K\xc3\xb8rer-, skytte-, gruppef\xc3\xb8rer- og kommand\xc3\xb8rpladserne er forsynet med en VIS-sk\xc3\xa6rm._NEWLINE_De nye IKK\'er blev f\xc3\xb8rste gang udsendt til Afghanistan i 2010. IKK\'en er forel\xc3\xb8big det eneste k\xc3\xb8ret\xc3\xb8j i forsvaret som er forberedt til "Den Digitale Kampplads"._NEWLINE_Vognen er forsynet med en 35 mm Bushmaster III maskinkanon der kan skyde med programmerbar ammunition og har en effektiv skudafstand p\xc3\xa5 4000 m. Kanonen er forsynet med 2 magasiner der hver kan rumme 35 granater. _NEWLINE_IKK\'en har ogs\xc3\xa5 et 7,62 mm M/62 maskingev\xc3\xa6r i t\xc3\xa5rnaffutage med en effektiv skudafstand p\xc3\xa5 1600 m._NEWLINE_Endelig er vognen ogs\xc3\xa5 forsynet med 10 r\xc3\xb8gkastere p\xc3\xa5 t\xc3\xa5rnet (5 i hver side) og to af disse er s\xc3\xa5kaldte multipurpose-kastere der ogs\xc3\xa5 kan skyde med granater._NEWLINE_De norske ISAF-styrker har anvendt deres CV-9030 i Afghanistan siden 2007, og brugte det i 2007 til at besvare et angreb fra Taliban mod den afghanske sikkerhedstyrke\n_START_SECTION_\nProduktionshistorie\n_START_PARAGRAPH_\nProduktionen af Strf 90 begyndte i 1993. Frem til i dag er der bestilt over 1.200 stk.'